

**REPUBLIKA HRVATSKA**

**MEĐIMURSKA ŽUPANIJA**

OPĆINA DONJI KRALJEVEC

KLASA:022-05/19-01/14

URBROJ:2109-06-19-01

D.Kraljevec, 10.04.2019.

Na temelju čl. 13. st.8. Zakona o zaštiti od požara (Narodne novine 92/10) i članka 46. Statuta Općine Donji Kraljevec (Službeni glasnik Međimurske županije 06/13, 10/13 i 2/18) općinski načelnik Općine Donji Kraljevec, podnosi Općinskom vijeću Općine Donji Kraljevec

**I Z V J E Š Ć E**

**o stanju zaštite od požara i stanju provedbe godišnjeg provedbenog plana unapređenja zaštite na području Općine Donji Kraljevec u 2018. godini**

1. **STANJE ZAŠTITE OD POŽARA**
   1. **Uvodne napomene**

Protupožarna zaštita temeljem Ustava RH („Narodne novine“ broj: 56/90, 135/97, 08/98, 113/00, 124/00, 28/01, 41/01, 55/01, 76/10, 85/10, 05/14) predana je u nadležnost jedinica lokalne samouprave. Jedinice lokalne i područne samouprave organiziraju zaštitu od požara na svom području kao javnu službu te skrbe o stanju zaštite od požara sukladno odredbama Zakona o zaštiti od požara (NN 92/10, čl.19.), općim aktima i drugim odlukama, kao i priznatim pravilima tehničke prakse. Odgovorne osobe za provođenje zaštite od požara na svom području jesu gradonačelnici, odnosno načelnici. Obveza je jedinice lokalne samouprave da jednom godišnje razmatraju izvješće o stanju zaštite od požara i usklade svoje Procjene i Planove zaštite od požara.

Općinsko vijeće Općine Donji Kraljevec donijelo je i usvojilo Procjenu i Plan ugroženosti od požara i tehnoloških eksplozija za područje Općine Donji Kraljevec (Klasa :021-05/14-01/22, Ur.broj:2109-06-14-01 od 15.07.2014.godine).

Izradom Procjene ugroženosti od požara te izradom Plana zaštite od požara Općine Donji Kraljevec, proizlazi da je nositelj zaštite od požara na području Općine Donji Kraljevec DVD Donji Kraljevec, Donji Hrašćan, Hodošan, Palinovec, Sveti Juraj u Trnju i Donji Pustakovec koje su u Procjenama i Planu zaštite od požara središnje postrojbe s područjem odgovornosti.

* 1. **Posebnosti Općine Donji Kraljevec**

Općina Donji Kraljevec (u daljnjem tekstu:Općina) smještena je u donjem dijelu Međimurske županije. Općina graniči s Općinom Domašinec, Općinom Goričan, Gradom Prelogom, te Općinom Mala Subotica. Ukupna površina Općine iznosi 36,34km2.

* 1. **Operativno-preventivna djelovanja**

Operativno i preventivno djelovanje je u tijesnoj i neraskidivoj vezi, posebice kada se uzme u obzir da svaki veći incident (požar, tehnička intervencija) neminovno nosi financijske i druge troškove, a pomnom analizom može se doći do saznanja da su uložena novčana sredstva u preventivu i operativu samo jedan mali dio vrijednosti u odnosu na štete koje nastaju štetnim događajem.

Operativno preventivna djelovanja podrazumijevaju sve one aktivnosti koje dobrovoljna društva (DVD) i profesionalne postrojbe (JVP) moraju ispunjavati sukladno Zakonu o vatrogastvu i Zakonu o zaštiti od požara, Procjeni i planu zaštite od požara jedinica lokalne samouprave, Zakonu o udrugama (za DVD), Zakona o ustanovama (JVP) te ostalih podzakonskih akata, s ciljem da bi svoju operativno preventivnu spremnost zadržali na nivou koji se propisuje.

**DVD Donji Kraljevec**

Interventna postrojba je u 2018.godini 7 puta intervenirala, od toga je bilo 2 požarnih intervencija, zatim 5 tehničkih intervencija i 2 protupožarna dežurstva.

Interventne postrojbe u 2018.godini održale su više taktičkih vježbi kako bi bile spremnije za požarne i tehničke intervencije.

Članovi postrojbe pregledali su kompletnu podzemnu i nadzemnu hidrantsku mrežu u naselju tijekom u 2018. Osim toga izvršen i preventivni pregled domaćinstava, tj. objekata u D. Kraljevcu.

Podijeljeni su promidžbeni leci, obavljena protupožarna dežurstva za vrijeme žetvene sezone i u vrijeme spaljivanja vuzmenke.

Educirali su se i oni najmlađi, DVD Donji Kraljevec je i ove godine posjetio dječji vrtić Ftiček i OŠ Donji Kraljevec.

DVD je sudjelovao na natjecanju:

- VZO D. Kraljevec-Goričan, sa jednom muškom B ekipom.

-sa 3 odjeljenja DVD-a D.Kraljevec sudjelovalo se na natjecanju sa ručnim štrcaljkama u Sv. Mariji, te se tada osvojilo 2. mjesto u muškoj konkurenciji,

**DVD-Palinovec**

DVD Palinovec je u 2018. godini imao 10 natjecateljskih ekipa što je najviše u cijeloj Republici Hrvatskoj.

DVD Palinovec je na županijskim natjecanjima osvojio 6 pehara, gdje je učestvovalo 112 natjecateljskih ekipa.

Mladež muški i Pomladak žene osvojili su dva prva mjesta, dva druga mjesta osvojile su žene A1 i muški B, dva treća mjesta žene A2 i muški A2, dva četvrta mjesta muški A1 i žene B.

Ekipa pomladak muški je u kategoriji od 54. Ekipa osvojila 9. Mjesto a ekipa mladež muški 11 mjesto.

DVD je svojom ekipom nastupio i na državnom natjecanju za mladež u Zadru gdje je osvojeno 4.mjesto.

DVD je bio domaćin Županijskog natjecanja pomlatka i mladeži, gdje se dokazao kao jako dobri domaćin.

Sveukupno se tijekom 2018.godine osvojilo 29 pehara.

DVD Palinovec je sa vatrogasnom zajednicom Međimurske županije i Vatrogasnom zajednicom područja Općine Donji Kraljevec-Goričan organizirali su tečaj za zvanje Vatrogasac i vatrogasac 1. Klase. Tečaju su prisustvovali članovi iz VZPO Donji Kraljevec-Goričan, VZPO Belica-Mala Subotica-Orehovica, te iz VZG Prelog, ukupno 29 članova. Tečaj je završilo 14 članova.

Na bodovanju koji provodi Vatrogasna zajednica Međimurske županije ukupno je osvojeno 2981 bod, što DVD Palinovec svrstava u sam vrh vatrogastva u Međimurskoj županiji.

**DVD-Donji Pustakovec**

DVD Donji Pustakovec tijekom 2018.g. nije imao intervencije, ali je obavljena preventivna djelatnost i žetvena dežurstva. Pregledana je cijela hidrantska mreža i oprema u naselju te također i bunari, kojom prilikom je isprobana i oprema. Od nove opreme je nabavljena radioveza, a nabavka ostale opreme je realizirana početkom 2019.g. Dana 07.04.2018.g. sudjelovali su na javnoj vježbi u Donjem Kraljevcu zajedno s ostalim društvima u VZPO. Na bodovanju 2018. su ostvarili ukupno 1145 bodova. Postigli su odličan uspjeh na natjecanjima- muška A ekipa 2.mjesto na županijskom natjecanju, ženska A ekipa 5. Mjesto na županijskom natjecanju. Vršene su redovite interne obuke članova.

**DVD Hodošan**

Sve aktivnosti bile su usmjerene na sprečavanje nastanka požara, provođenje preventivnih mjera, pružanje tehničkih i drugih intervencija, stručnoj obuću članstva, prijemu novih članova, vatrogasnim natjecanjima kao i širenju promidžbe vatrozaštite u svim životnim i radni sredinama.

DVD je učestvovao u čuvanju Božjeg groba, Dan Sv. Florijana, zaštitnika vatrogasaca.

DVD je imao su više intervencija ispumpavanja vode, zatim se kontrolirala i ispitivala hidrantska mreža

Sudjelovao je na natjecanjima na nivou VZPO Donji Kraljevec-Goričan u Hodošanu i u Štefancu na natjecanju VZMŽ. Vatrogasni pomladak se natjecao na nivou VZMŽ u Palinovcu.

**DVD Donji Hrašćan**

Tijekom cijele godine članovi DVD-a bili su nazočni nizu proslava, takmičenja, godišnjih skupština drugih DVD-a, kao i udruga s kojima imaju uspješnu suradnju. Danas Društvo broji 54 člana od čega 30 člana starija od 18 godina, te preostalih 24 čine članovi vatrogasnog pomlatka. U društvu djeluju operativne i natjecateljske desetine. Operativna desetina DVD-a Donji Hrašćan broji 10 vatrogasaca sa važećim liječničkim pregledom te posjeduju 10 interventnih odijela i jedno kombi vozilo sa visokotlačnim sklopom. Ono što je najvažnije, a to je rad muške"A"ekipe i pomlatka( 6 do 12 godina).

Na županijskom takmičenju pomlatka i mladeži u Palinovcu, dana 26.05.2018. nastupili su sa dvije ekipe. Nisu sudjelovali na takmičenju muških ekipa zbog odlaska mnogih članova na rad u inozemstvo. Za vrijeme žetvenih radova tradicionalno su organizirali dežurstva i ophodnju polja, ali su se i aktivno uključivali u sve aktivnosti svih mjesnih udruga kojima je njihova pomoć bila potrebna. U 2018.godini imali su dvije intervencije, i to: požar otvorenog prostora (nisko raslinje i strnište) uz autocestu, te požar na otvorenom prostoru. Također, imali su pregled hidrantske mreže, i ispumpavanje vatrogasnih bunara po naselju. Tijekom 2018.godine organizirali su više radnih akcija čišćenja i uređenja vatrogasnog objekta i vatrogasne spreme. Početkom 2018.godine izvršeno je bodovanje od strane Vatrogasne zajednice Međimurske županije. DVD D.Hrašćan smješteno je u kategoriju"ostala društva" i osvojeno je 825 bodova.

* 1. **Školovanje vatrogasaca**

DVD Palinovec- u 2018.godini diplomu za završeni tečaj vatrogasni časnik primio je Ivan Petar Srpak.

* 1. **Nabavka vozila i opreme**

Pravilnik o minimumu opreme i sredstava za rad određenih vatrogasnih postrojbi dobrovoljnih vatrogasnih društava (NN 91/02) propisuje se oprema i vozila za javne vatrogasne postrojbe i dobrovoljna vatrogasna društva.

DVD Hodošan je nabavio željezno spremište-garaža 5x4 m. nabavka svečanih ( 6 kom) i radnih odijela (4 kom), nabavka S6 aparat (6 kom), izrada regala te dodatno uređenje prostora u spremištu.

**DVD Palinovec je nabavio slijedeću opremu:**

-nabavljen je kontejner u kojem su se smjestile sprave i oprema za natjecanje.

-od strane DVD-a Donji Kraljevec dobivena je vrijedna vatrogasna oprema.

DVD-i Općine Donji Kraljevec raspolažu svojim prostorima u kojem se nalaze garaže za vozila, ured i prostorija za sastanke. Sredstva za održavanje, pokriće troškova energenata i osiguranja prostora osigurava Općina Donji Kraljevec u svome proračunu.

* 1. **Rad s mladima, udrugama i suradnja s interventnim službama**

Preventivni rad u zaštiti od požara vatrogasne postrojbe provode u radu s građanima i kroz rad

sa mladeži. Vatrogasne zajednice i postrojbe nastoje stvarati odgovorne članove zajednice u kojoj

živimo i ujedno kvalitetne vatrogasce. Svako dobrovoljno vatrogasno društvo svjesno je da bez kontinuiranog rada s mladeži dolazi do zastoja u radu i pada kvalitete rada unutar samog društva. Kroz rad s mladeži ujedno povećava se i nivo preventive stanovništva.

Suradnja između dobrovoljnog društava i Vatrogasne zajednice Međimurske županije je kontinuirana i postojana.

* 1. **Financiranje zaštite od požara**

Općina Donji Kraljevec izdvojila je za zaštitu od požara u 2018. godini iznos od 183.993,69 kuna, za JVP Čakovec decentralizirana sredstva u iznosu od 27.954,00 kn.

1. **STANJE PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA**

Općina Donji Kraljevec nakon donošenja Provedbenog plana unapređenja zaštite od požara na svojem području, upoznala je izvršitelje zadataka sa njihovim obvezama u realizaciji Provedbenog plana u 2018. godini.

Provedbeni plana unapređenja zaštite od požara na području Općine Donji Kraljevec u 2018. godini uspješno je proveden, pa je tako:

- DVD-i na području Općine Donji Kraljevec osigurali su potreban broj operativnih vatrogasaca,

- DVD-i na području Općine Donji Kraljevec tijekom razdoblja povećane opasnosti od požara (ljetni period) osigurali su stalno vatrogasno dežurstvo,

- Općina ima donijet Plan zaštite od požara i tehnoloških eksplozija,

- Općina je uskladila i donijela Plan motrenja, čuvanja i ophodnje otvorenog prostora

- DVD-i na području Općine Donji Kraljevec osigurali su dovoljan broj osobne zaštitne opreme za vatrogasce,

- Općina je poduzimala potrebne mjere kako bi prometnice i javne površine bile uvijek prohodne u svrhu nesmetane intervencije,

- Općina je u cilju zaštite od požara na otvorenom prostoru, svojim aktima regulirala okvire ponašanja na otvorenom prostoru,

- Općina je redovito održavala prohodnim prilazne putove do prirodnih pričuva vode koji se mogu koristiti za gašenje požara na otvorenom prostoru,

- Općina je u suradnji sa Županijskom upravom za ceste osigurala redovito čišćenje zemljišnog pojasa uz županijske i lokalne ceste radi preglednosti za sigurnost prometa, kao i sprečavanja nastajanja i širenja požara po njemu

**NAČELNIK**

Miljenko Horvat

Na temelju članka 13. Zakona o zaštiti od požara (''Narodne novine'', broj 92/10), članka 32. Statua Općine Donji Kraljevec („Službeni glasnik Međimurske županije“, br. 6/13 i 10/13, 2/18), a u skladu s Procjenom ugroženosti od požara i tehnoloških eksplozija Općine Donji Kraljevec (Klasa: 021-05/14-1/22, Ur.broj:2109-06-14-1 od 15.07.2014. godine), općinsko vijeće Općine Donji Kraljevec, na svojoj 16.sjednici održanoj 17.04.2019. godine, donosi

## ZAKLJUČAK

**o prihvaćanju Izvješća o stanju zaštite od požara na području Općine Donji Kraljevec u 2018. godini i provedbi plana unapređenja zaštite od požara za 2018. godinu.**

**I.**

Prihvaćaju se Izvješće o stanju zaštite od požare na području Općine Donji Kraljevec u 2018. godini i provedbi plana unapređenja zaštite od požara za 2018. godini.

**II.**

Izvješće o stanju zaštite od požara na području Općine Donji Kraljevec u 2018. godini i Provedbeni plan unapređenja zaštite od požara za 2018. godinu sastavni su dijelovi ovog zaključka.

**III.**

Ovaj zaključak stupa na snagu danom donošenja, a objavit će se *''Službenom glasniku Međimurske županije*“.

**OPĆINSKO VIJEĆE OPĆINE DONJI KRALJEVEC**

Klasa:021-05/19-01/8

Urbroj:2109-06-19-01

Donji Kraljevec, 17.04.2019.

**Predsjednik općinskog vijeća:**

Zoran Strahija